Rassie Erasmus wéér geskorsRassie Erasmus. (Foto: Anne-Christine Poujoulat/AFP) Rassie Erasmus, die Suid-Afrikaanse Rugbyunie (Saru) se direkteur van rugby, is weer deur Wêreldrugby geskors. Erasmus is dié keer vir twee wedstryde geskors vanweë sy kritiek teen skeidsregters op Twitter. Erasmus het na die Springbokke se nederlaag teen Frankryk in Marseille ŉ klomp video’s op sosiale media gelaai en kritiek uitgespreek oor besluite wat tydens die wedstryd geneem is. Die verbod is onmiddellik van krag en beteken Erasmus mag nie Saterdag se toets teen Italië of volgende naweek se wedstryd teen Engeland bywoon nie. ŉ Onafhanklike tugpaneel het Erasmus verlede jaar aan wangedrag skuldig bevind en hy was ŉ hele ruk nie toegelaat om deel van enige wedstrydaktiwiteite te wees nie. Erasmus het hom vroeër die week teen die Twitter-polisie verdedig. “Dit is nie ŉ aanval op die skeidsregter nie. Ons het nog altyd ŉ goeie verhouding met ons ondersteuners gehad. En as jy na die twiets kyk, is dit eintlik vir Suid-Afrikaanse ondersteuners om dinge beter te verstaan.” “Wêreldrugby veroordeel enige openbare kritiek oor die keuse van wedstrydbeamptes, hul prestasie of integriteit en wat hul rol, die vertroue-gebaseerde afrigter-wedstrydbeampte-terugvoerproses en die waardes van integriteit, respek, solidariteit en dissipline wat die kern van die sport uitmaak, ondermyn,” het die internasionale beheerliggaam gesê. “Die gedrag van afrigtingspersoneel en wedstrydbeamptes word wyd deur ondersteuners, die media en deelnemers op elke vlak waargeneem, en die gedrag beïnvloed hoe die waardes oor die wedstryd toegepas word.” Die verbod teen Erasmus sluit betrokkenheid by media en sosiale media met betrekking tot wedstrydbeamptes in. Erasmus het Donderdag nog getwiet kort voor Wêreldrugby die aankondig gemaak het. Like myself the referee of the French test & his family have received threats & abuse. Apparently it’s partly due to my tweets which is totally unfounded.Tweets were not aimed at the officials,but to our ????????fans on what we should do better. Have a go at me not the ref!! Tweets???????? pic.twitter.com/XYnrtjl091 — Rassie Erasmus (@RassieRugby) November 17, 2022